Sarikaya

Sarikaya () nyaéta hiji tutuwuhan anu asalna tina kulawarga Annonaceae. Buah sarikaya wujudna  buleud kalawan kulit luarna ngajarendil kawas nangka sirsak. Daging buahna  bodas tur mibanda rasa amis jeung kaangseu seungit.

Tutuwuhan ieu kasebut rungkun daunna ieu henteu ngarangrangan, jangkungna nepi ka  8 m. Daunna paselang seling, ukuranana 7–12 cm panjangna, jeung  rubakna 3–4 cm. Bungana bijil  tina tandan lobana  3-4, ukuran kembangna  2–3 cm, mibanda genep daun  kembang/kelopak, konéng - héjo borontok wungu  di handapna.

Buah remenna buleud aya ogé anu monyong  kawas buah tangkal camara, diaméter 6–10 cm, kalawan kulit luarna ngajarendul kawas sisitan. Daging buahna bodas, mibanda rasa kawas podeng.

Niléy Gizi 
Sarikaya loba mibanda énergi makanan ogé mangrupi sumber zat besi anu saé.

Kagunaan Tradisional 
Digunakeun ku masyarakat di India pikeun ngaramu  ubar nyuburkeun rambut. Sikina  ogé bisa ditutu sarta diulaskeun kana kulit sirah, pikeun ngabasmi  kutu atawa otét.

Manfaat 
Sagigireun bisa dikonsumsi tur matak seger,  siki buah sarikaya tiasa dijantenkeun péstisida sayuran. Sapertos sari pati siki sarikaya dipaké pikeun gabasmi hama hileud Spodopteralitura, Plutella xylostella, sareng rinyuh taneuh . Ékstrak sikina berfungsi salaku racun lambung dina hama serangga ieu.Srikaya juga memiliki manfaat untuk ibu hamil

Dicutat tina 

Tutuwuhan tropis
Annonaceae
Bungbuahan